Diari Oficial de la Generalitat Valenciana


Sumari del DOGV 1079, del 06-06-1989 (1989/814062)

ORDRE de 23 de maig de 1989, de la Conselleria d'Economia i Hisenda, per la qual es dicten normes per a l'elaboració dels Pressupostos de la Generalitat Valenciana per a 1990.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/23/(1)/dof/vci/html**

### Dades del document

Número de DOGV
:   1079

Data del DOGV
:   06-06-1989

Secció del DOGV
:   DISPOSICIONS GENERALS

Número del document
:   1989/814062


Data del document
:   23-05-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 23 de maig de 1989, de la Conselleria d'Economia i Hisenda, per la qual es dicten normes per a l'elaboració dels Pressupostos de la Generalitat Valenciana per a 1990.  
Completades les previsions pressupostàries dels dos primers exercicis del Programa Econòmic Valencià 1988/91, els Pressupostos de la Generalitat Valenciana per a l?exercici de 1990 s'enquadraran en allò que suposarà la necessària revisió de l?escenari financer i pressupostari de la Hisenda de la Generalitat Valenciana.  
Aquesta revisió obeeix a dos conjunts de raons distintes. D'una banda, el temps transcorregut des que s'establí l?escenari financer original del Programa Econòmic, ha servit per a mostrar la correcció del diagnòstic realitzat, i la repercussió que sobre el comportament del Pressupost de la Generalitat tenen l'activitat econòmica general i les decisions de la resta d'administracions Públiques. Com un clar exponent d'aquests condicionants, és important citar el fet que el territori de la Comunitat Autònoma Valenciana ha estat inclòs íntegrament com a regió objectiu 1, a l?efecte de les actuacions dels Fons Estructurals de la Comunitat Econòmica Europea, accentuant les disponibilitats d'aquests Fons, que ja es tenien en compte, encara que en menor mesura, en el Pressupost per a 1989.  
La revisió de l?escenari financer ha estat acompanyada de la necessària ordenació i coordinació en matèria pressupostària de les diverses Administracions Públiques competents en l?àmbit territorial de la Comunitat Autònoma Valenciana. Aquesta ordenació, materialitzada en el Pla de Desenvolupament Regional, permetrà una major racionaliztació en l?ús dels recursos públics i suposa una ampliació del catàleg d'actuacions inversores a escometre per l'Administració Autonòmica, així com també l?establiment d'un nou horitzó temporal en la programació a mig termini.  
La pressupostació per programes, la idoneïtat de la qual com a instrument per a formalitzar anualment les actuacions del Programa Econòmic resulta manifesta, es complementa amb l'ampliació en nombre i comesa de les Comissions Funcionals d'anàlisi de Programes, com a conseqüència de l'experiència derivada de la seua posada en funcionament per a l?exercici de 1989.  
Per segon any consecutiu s'aborda el procés pressupostari corresponent als Organismes i Seccions encarregats de la gestió de les funcions enquadrables en el Sistema de la Seguretat Social, si bé en noves condicions, atés que la Generalitat compta ja amb total autonomia gestora i organitzativa en aquesta àrea, en posar en funcionament un sistema comptable i pressupostari informatitzat propi, desvinculat totalment de la Tresoreria General de la Seguretat Social.  
En conseqüència, aquesta. Conselleria d'Economia i Hisenda, fent ús de les facultats que li confereix la Llei 4/1984, de 13 de juny, d'Hisenda Pública de la Generalitat Valenciana, en els articles 23 i 24, aprova les normes següents per a l?elaboració dels Pressupostos de la Generalitat Valenciana per a l?exercici econòmic de 1990.  
1. Ambit d'aplicació.  
Les normes contingudes en aquesta Ordre s'aplicaran:  
a) A l'Administració de la Generalitat Valenciana.  
b) Als Organismes Autònoms.  
c) Als Pressupostos del Servei Valencià de Salut i la Direcció General de Serveis Socials corresponents a les funcions i serveis traspassats pels Reials Decrets 1612/1987 i 264/1985, respectivament, integrables en el sistema de la Seguretat Social i finançats amb crèdits d'aquest.  
d) A les Empreses o entitats de la Generalitat compresesen l'article 5é de la Llei d'Hisenda Pública de la Generalitat.  
2. òrgans competents.  
Són òrgans competents en l?elaboració del Pressupost de la Generalitat Valenciana per a 1990:  
a) Estat d'ingressos del Pressupost de la Generalitat.  
Correspon a la Direcció General de Pressupostos l?obtenció, l'anàlisi i l'agregació, si s'escau, de les dades, antecedents, informes i estadístiques necessàries per a l?elaboració del projecte de pressupost d'ingressos i de beneficis fiscals de la Generalitat Valenciana per a 1990. Amb aquesta finalitat, la Direcció General de Pressupostos demanarà la informació necessària dels distints centres gestors.  
La Direcció General de Tributs elaborarà, en els terminis establerts, la informació necessària que permeta quantificar els capítols I, II, III i V del Pressupost d?Ingressos i de beneficis fiscals. D'igual manera, i per a l?elaboració dels pressupostos als quals fa referència l'apartat 1r, paràgraf c) d'aquesta Ordre, la informació serà elaborada per la Direcció General de Règim Econòmic de la Seguretat Social, trametent-se en ambdós casos a la Direcció General de Pressupostos.  
b) Estat de Despeses del Pressupost de la Generalitat.  
Els òrgans superiors de la Generalitat i les Conselleries elaboraran els corresponents avantprojectes de l?estat de despeses del seu pressupost per a 1990, i les previsions dels ingressos generats en els programes per ells desenvolupats, ajustats a les Lleis que siguen d'aplicació, als acords i directrius aprovats pel Consell i a les normes i criteris que s'assenyalen en aquesta disposició, presentant, en tot cas, les valoracions en milers de pessetes de 1989.  
c) Pressupost dels Organismes Autònoms.  
Les Conselleries trametran els avantprojectes dels estats de recursos i dotacions dels Organismes a elles adscrits, formant un únic pressupost per a cada Organismes que comprendrà totes les actuacions, operacions i serveis que hagen de realitzar-se en virtut de les funcions que tinguen assignades, presentant, en tot cas, les valoracions en milers de pessetes de 1989.  
d) Altres Ens Públics.  
Els avantprojectes de Pressupostos corresponents als altres Ens del Sector Públic Regional seran elaborats pels òrgans de direcció d'aquests que siguen competents a l?efecte, i es trametran a la Conselleria d'Economia i Hisenda, a través de la Consellera de què depenguen, ajustats al que disposen les normes que els regulen.  
e) Empreses.  
Les empreses de la Generalitat elaboraran els seus programes d'actuació, inversions i finançament, i també els pressupostos d'explotació i de capital, i els trametran a la Conselleria d'Economia i Hisenda, a través de la Conselleria de què depenguen, ajustats al que disposen les normes que les regulen.  
3. Procés d'elaboració.  
1. La Direcció General de Pressupostos examinarà, en coordinació amb les Secretaries Generals i, si s'escau, els òrgans responsables dels programes de cada Conselleria, la documentació pressupostària rebuda, per tal d'ajustar els crèdits al que disposa aquesta Ordre i la restant normativa aplicable.  
Per als pressupostos assenyalats en l'apartat 1r., paràgraf c) d'aquesta Ordre, aquesta tasca correspondrà a la Direcció General de Règim Econòmic de la Seguretat Social, sense perjudici de les actuacions de coordinació, homogeneïtzació i ajust dels pressupostos esmentats i la seua adaptació al del conjunt de la Generalitat Valenciana per a 1990 que corresponen a la Direcció General de Pressupostos.  
La Conselleria d'Economia i Hisenda podrà constituir les Comissions Funcionals d'Anàlisi de Programes necessàries en relació amb un objectiu o conjunt d'objectius homogenis, per tal de:  
a) Definir i concretar els objectius i tasques que es pretenguen aconseguir, i els indicadors que en permeten el seguiment.  
b) Decidir sobre la inclusió de Projectes d'Inversió i el seu finançament a través del Fons de Compensació Interterritorial i els Fons estructurals de la CEE.  
c) Quantificar i analitzar les necessitats de recursos financers que requeresca la consecució de cada objectiu, i també la racionalitat i complementarietat de les diferents actuacions que comporten despesa pública.  
La decisió respecte al nombre de comissions a constituir i els programes a analitzar-hi correspondrà a la Conselleria d'Economia i Hisenda.  
La presidència de les distintes comissions correspondrà al Director General de Pressupostos i en seran membres els responsables de la gestió de cadascun dels programes afectats.  
La Direcció General de Règim Econòmic de la Seguretat Social participarà en aquelles relacionades amb les seues competències, i les presidirà en el cas que afecten exclusivament els pressupostos assenyalats en l'apartat 1, paràgraf c) d'aquesta Ordre.  
2. La Conselleria d'Economia i Hisenda, basant-se en els resultats de l'examen i ajusts previstos en els apartats anteriors, i tenint en compte el que específica l'article 24 de la Llei d'Hisenda Pública de la Generalitat, trametrà al Consell, abans del 30 d'octubre, el corresponent avantprojecte de Llei de Pressupostos de la Generalitat Valenciana per a 1990, el qual, una vegada aprovat, serà elevat a les Corts Valencianes en el termini assenyalat en l'article 55, apartat quatre, de l'Estatut i en l'article 25 de la Llei d'Hisenda Pública de la Generalitat.  
4. Estructura dels pressupostos de la Generalitat Valenciana  
4.1 Estructura general del Pressupost d?Ingressos.  
El Pressupost d?Ingressos de la Generalitat Valenciana per a 1990 s'estructura d'acord amb l?ordenació per naturalesa econòmica que estableix la Llei de Pressupostos de la Generalitat Valenciana per a 1989.  
4.2 Estructura general del Pressupost de Despeses.  
El Pressupost de Despeses de l'Administració de la Generalitat Valenciana i dels Organismes Autònoms Administratius per a 1990 s'estructura d'acord amb els criteris següents:  
a) Ordenació per naturalesa econòmica, segons la classificació que estableix la Llei de Pressupostos de la Generalitat Valenciana per a 1989.  
b) Ordenació per organismes, seccions i serveis.  
c) Ordenació funcional dels programes pressupostaris d'acord amb la classificació que estableix l?Ordre de 16 d'abril de 1987, de la Conselleria d'Economia i Hisenda.  
d) Distribució territorial de les operacions de capital i financeres d'inversió, d'acord amb la classificació per províncies, àrees territorials i municipis que figuren en l'annex 4 d'aquesta Ordre.  
4.3 Estructura dels Pressupostos corresponents a les funcions del Servei Valencià de Salut i Direcció General de Serveis Socials, finançats amb crèdits de la Seguretat Social.  
Aquests Pressupostos s'estructuraran d'acord amb la classificació orgànica, econòmica, funcionalment i per programes.  
La classificació orgànica s'efectuarà per Centres de Despesa.  
Les Conselleries responsables presentaran un annex d'equivalència entre l?estructura dels pressupostos recollits en aquest apartat i els de la Generalitat Valenciana assenyalats en el punt 4.2.  
4.4 Estructures específiques.  
Els pressupostos d'ingressos i despeses dels Organismes Autònoms comercials, industrials, financers i anàlegs, les Societats de la Generalitat i els altres Ens Públics, s'estructuraran d'acord amb els criteris funcionals, orgànics i territorials assenyalats amb caràcter general, i s'ajustaran, quant als criteris econòmics, a les normes específiques de caràcter comptable que els són aplicables.  
5. Documentació per a l?elaboració del pressupost de la Generalitat Valenciana.  
5.1 Els òrgans competents per a l?elaboració dels Pressupostos per a 1990 ompliran, per a cada programa pressupostari, les fitxes detallades a continuació, el model de les quals queda recollit en l'Annex I d'aquesta Ordre:  
FP 1. Fitxa resum de recursos financers i personals del programa. Reflecteix el cost financer del programa per capítols de despesa, i els mitjans personals ordenats per grups, per a 1990, indicant, separadament, el volum de recursos financers i humans per al manteniment del programa en els nivells de desenvolupament aconseguits en 1989 i les noves dotacions enquadrables en el PEV 89-91, assenyalant-se els recursos i mitjans personals pressupostats inicialment en 1989.  
FP 2. Estructura econòmica del capítol II «Compra de béns corrents i despeses de funcionament» per a cada programa, desagregada per conceptes econòmics.  
FP 3. Fitxa de l?estructura econòmica dels ingressos generats pel programa. Detalla aquelles transferències, taxes i altres ingressos qui- es produesquen per l?execució d'aquest, expressant, en el cas de les subvencions, l?organisme o entitat que transfereix els fons, i la finalitat d'aquests.  
FP 4. Fitxa d'objectius directes i accions necessàries per a aconseguir cada objectiu. Per necessitats del tractament de la informació es recomana la utilització d'un màxim de cinc fitxes per programa, on s'expressarà amb brevetat i precisió els objectius i accions, assenyalant separadament quin és l?objectiu o objectius aconseguits a què correspon el nivell de manteniment dels programes i quin és l?objectiu o objectius directes enunciats expressament en el Programa Econòmic Valencià 1988-1991, fent referència a la localització dins dels programes d'actuació d'aquest últim.  
FP 5. Fitxa dels objectius indirectes, que hauran d'obtenir-se a través de la consecució de l?objectiu directe i que, com a tals, estiguen prevists en el Programa Econòmic Valencià 1988-1991. La recomanació de limitar a cinc les fitxes FP4 també és aplicable per a la fitxa FP5.  
FP 6. Fitxa dels objectius directes i indicadors. Recull la proposta de l?Organ respectiu sobre els indicadors que assenyalen l?eficàcia amb què s'aconsegueix l?objectiu perseguit, indicant la magnitud en què es mesuren, i també els valors reals en 1988, els estimats per a 1989 i els prevists per a 1990.  
FP 7. Fitxa d'anàlisi de transferències i subvencions. Expressa, per a cadascuna de les actuacions de subvenció o transferència dels capítols quart i seté del pressupost de despeses, l?import assignat a l'acció, el nombre i la naturalesa dels beneficiaris prevists i una breu descripció de les seues característiques, el tipus de normativa reguladora a què es troba sotmesa, la data prevista de convocatòria, les finalitats que persegueix i els efectes que ha de produir.  
FP 8. Fitxa resum de projectes d'inversió. Recull, per a cadascun dels programes, la relació de projectes d'inversió que es preveu executar amb indicació de la denominació, import, tipus de projecte, localització territorial i pla plurianual d'execució. Aquesta fitxa servirà, així mateix, per a reflectir les actuacions relatives al capítol vuité.  
La Direcció General d'Economia i Política Financera trametrà a cadascuna de les Seccions de la Generalitat una còpia de la part de l'Annex d'Inversions Públiques gestionat per elles, amb la finalitat que, si s'escau, proposen les modificacions oportunes.  
FP 9. Fitxa memòria individualitzada per a cadascun dels nous projectes d'inversió.  
RP 1. Fitxa resum de programes i capítols. Recull, per a cada Secció o Organisme Autònom, la relació de programes gestionats i la seua estructura econòmica.  
TL 1. Fitxa de proposta de text per a la seua inclusió en l'articulat de la Llei de Pressupostos per a 1990 i Memòria explicativa d'aquesta.  
Els Organismes Autònoms de la Generalitat hauran d'omplir, així mateix, la totalitat de les fitxes contingudes en aquest apartat.  
5.2 Les Empreses Públiques i altres Ens ompliran les fitxes següents, el model de les quals queda recollit en l'Annex 2 d'aquesta Ordre:  
EPO 1. Fitxa programa d'actuació, inversions i finançament. Inclou els estats següents:  
- Estat d'inversions reals. Els seus apartats recullen les inversions previstes en l'Empresa Pública durant l'any que es pressuposta, expressades en milers de pessetes i ordenades segons el tipus d'inversió.  
L'apartat «6.- Variació del fons de maniobra», recollirà la diferència, positiva o negativa, entre el volum d'inversions reals i el seu finançament. (Si és negativa s'indicarà col·locant-la entre parèntesis).  
- Estat de finançament. Recull, agrupats segons fonts de finançament, els recursos estimats per a finançar les inversions previstes, expressats en milers de pessetes.  
EPO 2 i EPO 3. Fitxes de desenvolupament del compte d'explotació. Recullen les previsions d'ingressos i despeses d'explotació de l?Empresa, determinant-se el superàvit o dèficit previst en el desenvolupament de l'activitat normal d'aquesta en dos nivells de desagregació distints.  
EPO 4. Fitxa de pèrdues i guanys. Recull el resultat previst per l?Empresa per a l?exercici que es pressuposta consignant-se en cadascun dels apartats les previsions realitzades i desenvolupant una possible distribució de beneficis, en el supòsit que aquests existissen.  
EPO 5. Fitxa pressupost de despeses i ingressos. Té com a finalitat traduir els pressupostos d'explotació i de capital a l?estructura pressupostària dels Pressupostos de la Generalitat, de forma que es puga presentar una consolidació de tots els pressupostos de la Generalitat.  
S'omplirà d'acord amb les relacions d'equivalència assenyalades al seu dors.  
EPO 6. Fitxa de balanç de situació. Recull la informació sobre la situació de l?Empresa o Ens, amb la finalitat de poder realitzar un balanç consolidat d'Empreses i Ens de la Generalitat. S'omplirà adaptant-se a les normes del Pla General de Comptabilitat.  
EPO 7. Fitxa d'objectius, Té com a finalitat recollir totes les dades necessàries per a emmarcar i definir el programa d'actuació de l?Empresa durant l?exercici que es pressuposta.  
Consta de quatre parts diferenciades:  
A. Objectius estratègics. S'indicarà de la manera més explícita possible els objectius a mig i llarg termini que resumesquen la projecció de l'Empresa i marquen la seua estratègia d'actuació.  
B. Objectius i accions a desenvolupar en l?exercici que es pressuposta. En aquest apartat es concretaran les accions a desenvolupar i es quantificaran en la mesura del que siga possible els objectius a aconseguir.  
C. Llocs de treball a crear. Per tal de mesurar l?eventual aportació en la creació d'ocupació, es recull en aquest apartat l?estat de la plantilla en els diferents moments del temps que es marquen.  
D. Observacions. S'omplirà si es vol ampliar o aclarir la informació facilitada en els apartats anteriors.  
5.3 El Servei Valencià de Salut i la Direcció General de Serveis Socials, adoptaran, per a l?elaboració dels seus pressupostos finançats per la Seguretat Social, les fitxes recollides en l'Annex 3, assenyalades amb les inicials RESS.  
Per a aquelles fitxes la denominació de les quals coincidesca amb les detallades en l'apartat 5.1 d'aquesta Ordre, el contingut és similar a les de l'apartat esmentat, amb les peculiaritats que s'assenyalen en els respectius models inclosos en l'Annex 3 esmentat.  
Igualment s'hauran d'omplir les fitxes següents:  
FP 2. Estructura econòmica de cada programa, desagregada per conceptes econòmics.  
FP 1.1. Fitxa de distribució per Centres de Despesa.  
S'hi recolliran, per a cada Centre de Despesa, els mitjans financers i personals en cada programa i el seu import global.  
FP 2.1. Fitxa de l'estructura econòmica de cada Centre de Despesa. Recollirà, per a cada Centre de Despesa, l?import assignat a cadascun dels crèdits, determinat per conceptes econòmics, en cada programa i el seu import global.  
RP 2. Fitxes resum per Programes i Centres de Despesa.  
RP 3. Fitxes resum per capítols i Centres de Despesa.  
API. Farmàcia (SVS).  
Estudi econòmic que inclourà una estimació del nombre de receptes dispensades i el seu cost unitari en 1990, basant-se en els exercicis de 1988 i 1989. Aquesta estimació distingirà les receptes atribuïdes als afiliats actius de les corresponents a pensionistes i altres col·lectius.  
AP2. Cost dels serveis concertats (SVS).  
Estudi econòmic que estime el cost dels serveis concertats per Centre concertat, que incloga els resultats de 1989 i 1990, el nombre de persones i actes d'atenció concertada efectuats i el seu cost unitari.  
AP3. Efectius i cost de personal.  
Es recollirà, per a cada programa i centre de despesa, el nombre d'efectius de personal i el seu cost, segons la seua relació jurídica, grup i, si s'escau, nivell; distingint els efectius reals existents en el moment de la projecció de nòmina efectuada en l?exercici de 1989, les previsions a 31 de desembre de 1989, les vacants no cobertes durant 1989 i l?estimació de necessitats per a l'exercici de 1990.  
6. Criteris per a l?elaboració de la documentació i terminis.  
6.1 Les distintes seccions trametran a la Conselleria d'Economia i Hisenda la documentació corresponent abans del 26 de juny d'enguany  
6.2 El Servei Valencià de Salut presentarà, en el termini assenyalat en l'apartat anterior, el seu pressupost, finançat amb crèdits de la Seguretat Social.  
6.3 Dins del mateix termini, les Conselleries trametran a la d'Economia i Hisenda la documentació corresponent als seus Organismes Autònoms.  
6.4 Les Empreses Públiques i altres Ens de la Generalitat trametran les fitxes corresponents a través de les Conselleries de què depenguen, amb el termini suficient perquè es troben en poder de la Conselleria d'Economia i Hisenda abans del 26 de juny d'enguany.  
DISPOSICIONS FINALS  
Primera  
S'autoritza la Direcció General de Pressupostos per a regular el funcionament de les Comissions a què es refereix l'apartat tres, punt u, d'aquesta norma.  
Així mateix, s'autoritza la Direcció General esmentada perquè determine la xifra indicativa corresponent a les previsions pressupostàries dels distints Programes i Seccions de la Generalitat, i també, els criteris generals que hagen d'aplicar-se a la despesa pública de la Generalitat en l?exercici 1990.  
S'autoritza la Direcció general de Règim Econòmic de la Seguretat Social per a establir l?estructura orgànica, econòmica, funcional i per programes assenyalada en l'apartat 4.3.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 23 de maig de 1989.  
El Conseller d'Economia i Hisenda,   
ANTONI BIRLANGA CASANOVA  
Veure annex


Còpia Permalink ELI